הלל קוברינסקי

הלל קוֹבְּרינסקי (נולד ב-23 במאי 1962 בארגנטינה) הוא תת-אלוף במילואים בצה"ל, איש עסקים וראש מטה מפלגת יש עתיד. קוברינסקי נולד בארגנטינה וגדל בבת ים. למד בבית הספר להנדסאים שליד אוניברסיטת תל אביב. עם גיוסו לצה"ל שובץ בחיל השריון בחטיבה 7. בשריון עבר הכשרה כלוחם וקורס מפקדי טנקים. בהמשך השלים קורס קציני שריון ושימש כמפקד מחלקת טנקים. שימש במספר תפקידי פיקוד בחיל ובהם מפקד פלוגה, מפקד גדוד 82, ומפקד גדוד 198 בחטיבה 460, חטיבת ההכשרה של חיל השריון (בית־הספר לשריון - ביסל"ש). בשנת 1994 השתחרר מצה"ל בדרגת סגן-אלוף. במילואים הועלה קוברינסקי לדרגת אל"ם ובשנים 1997–2004 שימש כמפקד עוצבת יפתח. במלחמת לבנון השנייה שימש מפקד מרכז האש של עוצבת נתיב האש, בין היתר במתקפת האוגדה על העיירה אל-חיאם. לאחר המלחמה הועלה לדרגת תת-אלוף. בנוסף היה חבר בצוות חשיבה שבראשו עמד האלוף גדי איזנקוט אשר תכנן את מפקדת העומק. לאחר שחרורו הקים בינואר 1995 את חברת "אינטרוויז" (Interwise), יחד עם צבי פרנק, טייס חיל האוויר לשעבר שהיה בין מובילי פרויקט "מטרונום", שנועד לאסוף ולהעביר מידע בזמן אמיתי בתוך חיל האוויר. השניים הקימו את החברה במימון עצמי, כיהנו בה כמנכ"לים משותפים, ועסקו תחילה בפיתוח פתרון ללמידה מרחוק על בסיס רשת האינטרנט, שהייתה אז בתחילת ההתפתחות המסחרית שלה. על בסיס הניסיון הצבאי שלהם בתחום ההדרכה, השניים חשבו שלתחום ההדרכה יש פוטנציאל להשתמש ברשת האינטרנט, עבור ארגונים הרוצים להכשיר עובדים הממוקמים במקומות שונים, ועבור מכללות ואוניברסיטאות הרוצות לקיים קורסים עבור תלמידים הנמצאים במקומות מרוחקים. פרנק גייס מספר אנשי פיתוח ממחלקת ההדרכה בחיל אוויר ממד"ס (מרכז מיכון-מדעי-הנדסי), את פיתוח המוצר השלימו בסוף 1997, ובמהלך 1998 גייסו את הלקוחות הראשונים. בנוסף ערכו באותה שנה גיוס הון של 30 מיליון דולר, ממספר קרנות הון סיכון. החברה מכרה בהצלחה את המוצר לעשרות ארגונים בישראל ובעולם, תוך זמן קצר, ופתחה משרדים באירופה, ארצות הברית, יפן וסין. בשנת 2000 רכשה חברת "אינטרוויז" את חברת "לוטם" הישראלית, שפעלה בתחום דומה, בעסקה של החלפת מניות, ובמקביל גייסה עוד 30 מיליון דולר לפי שווי של 100 מיליון דולר. ביו לקוחות החברה באותה עת נמנו: Fujitsu, מיקרוסופט, SAP, ולוקהיד מרטין. לאחר התפוצצות בועת הדוט-קום בסוף 2001, הביקוש למוצר של "אינטרוויז" ירד, והחברה פנתה לפתח פתרון לתחום שיחות הוועידה באינטרנט של קול ווידאו. בשנת 2007 נמכרה החברה לתאגיד AT&T תמורת 121 מיליון דולר. לאחר המכירה שימש קוברינסקי כמנכ"ל חברת AT&T ישראל. בסוף 2014 עזב את החברה, לאחר שרוב הפעילות שלה נסגרה ב-2015 הקים קוברינסקי ביחד עם עידו סוסן את חברת "דרייבנטס" (DriveNets), המפתחת פתרון לניהול חכם ויעיל יותר של תעבורת האינטרנט, על ידי וירטואליזציה מלאה של הרשת. קוברינסקי משמש בחברה כסמנכ"ל אסטרטגיה. בינואר 2021 הכריזה דרייבנטס על השלמת סבב גיוס של 208 מיליון דולר, לפי שווי של מעל מיליארד דולר. בסך הכל גייסה החברה עד אז סכום של 325 מיליון דולר. עם הקמת מפלגת "יש עתיד", בסוף 2012, מונה קוברינסקי לראש מטה המפלגה, ועמד בראש הצוות שהוביל את קמפיין הבחירות הראשון של המפלגה, לבחירות לכנסת ה-19. הקמפיין הסתיים כאשר המפלגה זכתה ב-19 מנדטים. לאחר היוודע תוצאות הבחירות, הוא מונה לעמוד בראש צוות המשא ומתן הקואליציוני של יש עתיד. לאחר שיאיר לפיד מונה לשר האוצר, היה קוברינסקי מועמד לתפקיד מנכ"ל משרד האוצר, אך בחר להמשיך את פעילותו כיזם ואיש עסקים. קוברינסקי המשיך במשך השנים להיות חבר ב"פורום המרתף", קבוצת היועצים הקרובה של יאיר לפיד. בשנת 2023, במשפט נתניהו, העיד ארנון מילצ'ן כי קוברינסקי ויאיר לפיד ניסו לעזור לו לקבל הטבות מס בזמן שיאיר לפיד שימש שר האוצר.[דרוש מקור] מתגורר בסביון, נשוי בשנית לאורלי ואב לארבעה ילדים (אחת מאשתו הראשונה). ב-2016 הוטל על קוברינסקי קנס על תנאי בסך 58,000 שקלים בשל עבירה על חוק עובדים זרים למשך שנה, ואשתו הורשעה וחויבה בסכום של 10,000 ש"ח בשל העסקת עובדת זרה. ענת ביין-לובוביץ', ספיר פרץ, ‏"הכוח של הקמפיין של יאיר לפיד היה האותנטיות שלו", באתר גלובס, 24 בינואר 2013 שוקי שדה, הכירו את הפנים שמאחורי ההצלחה של לפיד בבחירות, באתר TheMarker‏, 8 בפברואר 2013 מוטי בסוק, חשיפת TheMarker || וינשטיין הכריע: מקורבו של לפיד, הלל קוברינסקי, לא ישתתף בישיבות האוצר, באתר הארץ, 1 במאי 2013. גלעד גרוסמן ועמרי נחמיאס‏, המבקר בודק תקינות מעורבות מקורבו של לפיד באוצר, באתר וואלה, 9 בספטמבר 2013. מוטי בסוק, בוגי יעלון מתנגד למינוי הלל קוברינסקי, מקורבו של לפיד, לוועדת לוקר, באתר TheMarker‏, 17 באפריל 2014. יוסי גורביץ, החברים של ג'ורג', מי צריך פרוטקציה כשיש חברים? יולי 2013. מורן בר כוכבא, ‏הוא פשוט שיריונר, באתר גלובס, 19 ביולי 2000 מורן בר כוכבא, ‏הוא פשוט שיריונר, באתר גלובס, 19 ביולי 2000. עפר שלח ויואב לימור, שבויים בלבנון, האמת על מלחמת לבנון השנייה, הוצאת ידיעות ספרים, 2007, עמוד 365. אמיר אורן, שעתו הקשה של "האיום הביטחוני", באתר הארץ, 26 בינואר 2013. מיכל גרשון, ‏לומדים את השוק, באתר גלובס, 6 בנובמבר 2000 זהבה דברת, ‏eLearning בריבוע הכחול, באתר גלובס, 14 בינואר 2001 איי אונליין, בנק לאומי ידריך את עובדיו באמצעות מערכת אינטרוויז, באתר TheMarker‏, 19 בספטמבר 2000 אינטרוויז תספק ללוקהיד מרטין גלובל טלקום מערכת להעברת קורסי תמיכה בפרויקטים בתחומי מערכות תקשורת ו-IT, באתר TheMarker‏, 31 בדצמבר 2001 אינטרוויז סיפקה מערכת eLearning ללמידה מרחוק לבתי הספר של עמל 1 בעלות של מעל מיליון שקל, באתר TheMarker‏, 19 בנובמבר 2001 אינטרוויז תקים מערך e-Learning עבור נובה מכשירי מדידה, באתר TheMarker‏, 22 באפריל 2001 איי אונליין, אינטרוייז מדווחת על גידול של % 300 במספר הלקוחות האירופאיים בתוך 8 חודשים , באתר TheMarker‏, 29 ביוני 2000 בועז גילמור, ‏אינטרוויז ממנה את ג'ון מקנרני למנכ"ל באירופה, באתר גלובס, 20 במרץ 2002 נישו אלקטרוניקה היפאנית תפיץ את מוצרי חברת אינטרוויז ביפאן, באתר TheMarker‏, 12 ביולי 2000 אינטרוויז פותחת משרדים בסין, באתר TheMarker‏, 4 בספטמבר 2001 עינב בן יהודה, אינטרוויז רכשה את לוטם בעסקת חילופי מניות בשווי של כ-8 מיליון דולר, באתר TheMarker‏, 5 בספטמבר 2000 איי אונליין, אינטרוויז גייסה 30 מ' ד' לפי שווי של 100 מ' ד'; נערכת להנפקה בנאסד'ק, באתר TheMarker‏, 24 במאי 2000 אינטרוויז תספק ל-Fujitsu FIP פתרון תוכנה להדרכה ולתקשורת אירגונית, באוקטובר 2001 1.84288, באתר TheMarker מיקרוסופט בחרה באינטרוויז להקמת מערך e-Learning עולמי, באתר TheMarker‏, 29 במאי 2001 איי אונליין, SAP מרחיבה השימוש במע' אינטרוויז; הקף העיסקה כ- 10 מ' ד', באתר TheMarker‏, 31 ביולי 2000 אינטרוויז תספק ללוקהיד מרטין גלובל טלקום מערכת להעברת קורסי תמיכה בפרויקטים בתחומי מערכות תקשורת ו-IT, באתר TheMarker‏, 31 בדצמבר 2001 צורי דאר, חברת האינטגרציה Avanade רכשה מאינטרווייז מערכת תקשורת ארגונית, באתר TheMarker‏, 11 בפברואר 2002 הלל קוברינסקי ופרנק צבי - יזמי אינטרוויז - ירוויחו כ-8.5 מיליון דולר כל אחד מהמכירה ל-AT&T, באתר TheMarker‏, 2 באוקטובר 2007 שמוליק שלח, ‏AT&T מתחברת לאינטרוויז, באתר גלובס, 1 באוקטובר 2007 לילך ויסמן, ‏מנכ"ל AT&T ישראל מצטרף לצוות של יאיר לפיד, באתר גלובס, 23 בינואר 2012 צחי הופמן, ‏AT&T ישראל סוגרת קבוצת תקשורת: מפטרת עשרות עובדים, באתר גלובס, 1 במאי 2014 שלומית לן, ‏היזם שעשה אקזיט במאות מיליונים ועומד בראש יוניקורן: "בקושי יש לי בגרות, תכנות צריך ללמוד ביוטיוב", באתר גלובס, 27 במרץ 2021 יניב הלפרין, ‏חד קרן ישראלי שני השבוע: דרייבנטס גייסה לפי שווי של מעל מיליארד ד', באתר "אנשים ומחשבים", 27 בינואר 2021 אורי ברקוביץ', ‏מהסטארט-אפים המבטיחים של גלובס לחד קרן: דרייבנטס מרעננה גייסה כ-200 מיליון דולר, באתר גלובס, 27 בינואר 2021 שוקי שדה, מי אנשי העסקים, בכירי התקשורת והפוליטיקאים הקשורים ליאיר לפיד?, באתר הארץ, 20 ביוני 2012 שוקי שדה, הכירו את האיש שיאיר לפיד חייב לו 19 מנדטים, באתר הארץ, 8 בפברואר 2013 צביקה ברוט, כתב ynet ו"ידיעות אחרונות", יאיר לפיד הציג את צוות המשא ומתן הקואליציוני, באתר ynet, 24 בינואר 2013 צבי זרחיה, הערכות: הלל קוברינסקי ימונה כמנכ"ל משרד האוצר, באתר הארץ, 10 במרץ 2013 נחמיה שטרסלר, במרתף של לפיד, באתר הארץ, 30 בספטמבר 2014 חגי עמית, הפגישות הליליות במרתף: כך עשה יאיר לפיד משהו שאיש לא עשה לפניו, באתר הארץ, 18 ביוני 2021 איתמר לוין, [https://www.news1.co.il/Archive/001-D-416116-00.html האם רמ"ט יש עתיד, הלל קוברינסקי, זכה ליחס מיוחד בבתי הדין לעבודה], באתר ניוז 1, ‏28/07/2019